Държавен вестник, бр. 98, 2015 г., стр. 51

БРОЙ  98	
Д Ъ Р Ж А В Е Н  В Е С Т Н И К 	
СТР.  51  
МИНИСТЕРСТВО 
НА ЗДРАВЕОПАЗВАНЕТО
НАРЕДБА № 11  
от 9 декември 2015 г.
за определяне на пакета от здравни дейности, 
гарантиран от бюджета на Националната 
здравноосигурителна каса
Чл. 1. (1) Пакетът медицинска помощ, 
гарантиран от бюджета на Националната 
здравноосигурителна каса е основен и допъл-
нителен и съдържа здравни дейности, услуги и 
стоки, определени по вид и обхват, по отделни 
медицински специалности, по заболявания 
или групи заболявания съгласно приложения 
№ 1, 2, 3, 4, 5, 6, 7, 8, 9, 10, 11 и 12. 
(2) Дейностите от основния пакет по ал. 1 
се планират за изпълнение без отлагане във 
времето и се осъществяват по определен 
диагностично-лечебен план, в съответствие 
с медицинските показания, необходимостта 
от подготовка на пациента, овладяване или 
стабилизиране на неговото състояние или 
провеждане на други мероприятия във връзка 
с негови придружаващи заболявания.
(3) Дейностите от допълнителния пакет по 
ал. 1 в зависимост от състоянието на пациента 
по медицинска преценка могат да бъдат плани-
рани за изпълнение или преоценка с отлагане 
във времето, но за не повече от два месеца. 
Чл. 2. В случай, че към момента на при-
ключване на дейностите по амбулаторните 
процедури по приложение № 7, с изключе-
ние на амбулаторни процедури № 5, 30, 31 
и 38, се установи от медицински специалист 
необходимост от наблюдение на пациента в 
стационарни условия с цел предотвратяване 
на медицински риск от усложнения в резултат 
на проведената амбулаторна процедура, той 
може да бъде хоспитализиран по клинична 
пътека с наименование и съдържание съгласно 
приложение № 10, но за период не по-дълъг 
от 48 часа.
Чл. 3. Клинична пътека с договорен с 
националния рамков договор за медицин-
ските дейности минимален престой до 3 дни 
може да бъде изпълнена и приключена като 
амбулаторна процедура с наименование и 
съдържание съгласно приложение № 11, в 
случай че в рамките на не по-малко от 12 
часа от престоя на пациента в лечебното за-
ведение по клиничната пътека по отношение 
на него са изпълнени всички задължителни 
дейности и са налице всички условия за де-
хоспитализация, определени с националния 
рамков договор, и е налице писмена оценка 
от лекар за липсата на медицински риск за 
пациента от приключването на дейността по 
клиничната пътека. 
Чл. 4. За заболяванията съгласно прило-
жение № 12 се осигурява комплексно лечение 
(осигурява се всяка една отделна част от 
цялостния процес на лечение). 
КОМИСИЯ ЗА ПУБЛИЧЕН 
НАДЗОР НАД РЕГИСТРИРАНИТЕ 
ОДИТОРИ
Правилник за изменение и допълнение на 
Правилника за дейността на Комисията за 
публичен надзор над регистрираните одитори 
(обн., ДВ, бр. 55 от 2012 г.; изм. и доп., бр. 31 
от 2013 г., бр. 15, 56 и 71 от 2014 г., бр. 20 и 
66 от 2015 г.)
§ 1. Създава се нов чл. 16а:
„Чл. 16а. (1) Когато поради обективна 
невъзможност член на комисията не може 
да присъства на заседание, същият може да 
поиска да участва в заседанието дистанцион-
но. Дистанционното участие в заседание се 
провежда чрез видеоконференция, базирана 
на интернет технология.
(2) Членът на комисията, който не може 
да присъства на заседанието, уведомява пис-
мено за това председателя и прави искане за 
дистанционно участие чрез видеоконференция.
(3) Администрацията на комисията осигуря-
ва на председателя и на членове на комисията, 
които присъстват на заседанието, техническите 
условия за провеждане на видеоконферентната 
връзка с отсъстващия член.
(4) Заседанието се открива, след като 
председателят на комисията се увери, че е 
налице видео- и аудиовръзка за участие на 
неприсъстващия член на комисията чрез ви-
деоконференция.
(5) Неприсъстващият член е длъжен сам 
да си осигури техническата възможност за 
участие във видеоконферентната връзка.
(6) При дистанционно участие в заседание 
председателят и членовете на комисията имат 
същите права и задължения, както и при 
присъствено участие в заседание.“
§ 2. В чл. 18, ал. 1 се създава ново изречение:
„В случаите, когато в заседание председа-
телят или някой от членовете са участвали 
дистанционно чрез видеоконференция, това 
се записва изрично в протокола.“
§ 3. В преходните и заключителните раз-
поредби § 1 се изменя така:
„§ 1. Правилникът е приет на основание 
чл. 35г, ал. 1 от Закона за независимия фи-
нансов одит на заседание на Комисията за 
публичен надзор над регистрираните одитори, 
проведено на 6.07.2012 г., и изменен с Решение 
№ 66 на КПНРО от заседание, проведено на 
12.03.2013 г., Решение № 25 на КПНРО от 
заседание, проведено на 11.02.2014 г., Решение 
№ 80 на КПНРО от заседание, проведено на 
25.06.2014 г., Решение № 96 на КПНРО от 
заседание, проведено на 12.08.2014 г., Решение 
№ 31 на КПНРО от заседание, проведено на 
24.02.2015 г., с Решение № 132 на КПНРО 
от заседание, проведено на 10.08.2015 г., и 
с Решение № 172 на КПНРО от заседание, 
проведено на 10.11.2015 г.“
Председател:  
Ваня Донева
8012